Gavin Harrison

Gavin Richard Harrison (* 28. máj 1963, Londýn, Spojené kráľovstvo) je anglický bubeník a perkusionista.

V roku 1983 hral na bicie v britskej progresívno rockovej skupine Renaissance, v roku 1994 hral na koncertoch skupiny Level 42 a v roku 2002 sa stal členom skupiny Porcupine Tree, kde pôsobí doteraz a s ktorou vydal štyri štúdiové albumy. Od roku 2007 je tiež členom King Crimson, kde hral ako jeden z dvoch bubeníkov spoločne s Patom Mastelottem. Skupina v roku 2008 odohrala menšie turné v USA, ďalšie živé vystúpenia ohlásila na rok 2009, neskôr boli ale zrušené a skupina prerušila aktívnu činnosť. S niektorými súčasnými i bývalými členmi King Crimson nahral Harrison album A Scarcity of Miracles (2011).

Je autorom dvoch bicích inštruktážnych kníh s názvom Rhythmic Illusions and Rhythmic Perspectives. Vo svojom domácom štúdiu taktiež natočil a sám produkoval dve inštruktážne DVD Rhythmic Visions a Rhythmic Horizons.

Od 80. rokov pôsobí ako štúdiový hudobník. Podieľal sa na albumoch najrôznejších interpretov, ako sú napríklad Claudio Baglioni, Dave Stewart, Eros Ramazzotti, Franco Battiato, Jakko Jakszyk, Kevin Ayers, Lisa Stansfield, Manfred Mann's Earth Band alebo Steven Wilson.

Medzi jeho ďalšie projekty patrí aj spolupráca s multiinštrumentalistom 05Ricom, s ktorým zatiaľ vydal tri albumy.

Diskografia 
 Gavin Harrison & 05Ric
 Drop (2007)
 Circles (2009)
 The Man Who Sold Himself (2012)

Referencie

Zdroj 

Anglickí džezoví bubeníci
Anglickí heavymetaloví bubeníci
Anglickí rockoví bubeníci
Členovia skupiny King Crimson
Porcupine Tree
Osobnosti z Londýna